CELEX: 32011D0723
Language: sl
Date: 2011-11-03 00:00:00
Title: Izvedbeni sklep Komisije z dne 3. novembra 2011 o spremembi Odločbe 2008/866/ES o nujnih ukrepih za začasno prekinitev uvoza iz Peruja nekaterih živih školjk za prehrano ljudi glede obdobja uporabe (notificirano pod dokumentarno številko C(2011) 7767) Besedilo velja za EGP

5.11.2011   
            
            
               SL
            
            
               Uradni list Evropske unije
            
            
               L 288/26
            
         IZVEDBENI SKLEP KOMISIJE
   z dne 3. novembra 2011
   o spremembi Odločbe 2008/866/ES o nujnih ukrepih za začasno prekinitev uvoza iz Peruja nekaterih živih školjk za prehrano ljudi glede obdobja uporabe
   (notificirano pod dokumentarno številko C(2011) 7767)
   (Besedilo velja za EGP)
   (2011/723/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), in zlasti člena 53(1)(b)(i) Uredbe,
   ob upoštevanju naslednjega:
   
               (1)
            
            
               Uredba (ES) št. 178/2002 določa splošna načela, ki urejajo živila in krmo na splošno ter varnost živil in krme zlasti na ravni Unije in nacionalni ravni. Določa tudi nujne ukrepe, kadar obstajajo dokazi, da živila ali krma, uvožena iz tretje države, zelo verjetno pomenijo resno tveganje za zdravje ljudi in živali ali za okolje, in kadar takega tveganja ni mogoče zadovoljivo obvladati z ukrepi, ki jih sprejmejo zadevne države članice.
            
         
               (2)
            
            
               Po izbruhu hepatitisa A pri ljudeh, povezanega z uživanjem školjk, uvoženih iz Peruja in kontaminiranih z virusom hepatitisa A (HAV), je bila sprejeta Odločba Komisije 2008/866/ES z dne 12. novembra 2008 o nujnih ukrepih za začasno prekinitev uvoza iz Peruja nekaterih živih školjk za prehrano ljudi (2). Navedena odločba je prvotno veljala do 31. marca 2009, vendar je bilo to obdobje uporabe podaljšano do 30. novembra 2011 s Sklepom Komisije 2010/641/EU (3).
            
         
               (3)
            
            
               S pregledom Komisije, izvedenim septembra 2009, je bilo potrjeno, da perujski organi uvajajo korektivne ukrepe iz informacij, ki so jih predložili po izbruhu hepatitisa A. Vendar ti ukrepi niso bili v celoti izvedeni v času inšpekcijskega pregleda.
            
         
               (4)
            
            
               Junija 2011 je Komisija opravila naknaden pregled.
            
         
               (5)
            
            
               Rezultati pregleda so pokazali, da je vzpostavljen dobro delujoč nadzorni sistem in načrt spremljanja ter da je mogoče opaziti izboljšave od inšpekcijskega pregleda leta 2009.
            
         
               (6)
            
            
               Vendar zaščitni ukrepi, uvedeni zaradi morebitne kontaminacije živih školjk z virusom hepatitisa A, še vedno niso zadovoljivi. Perujski pristojni organ trenutno razvija sistem spremljanja za odkrivanje virusa pri živih školjkah, vendar testna metoda še ne more veljati za zanesljivo, saj še ni bila potrjena.
            
         
               (7)
            
            
               Odločbo 2008/866/ES je zato treba ustrezno spremeniti.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V členu 5 Odločbe 2008/866/ES se datum „30. novembra 2011“ nadomesti z datumom „30. novembra 2012“.
   Člen 2
   Ta sklep je naslovljen na države članice.
   
      V Bruslju, 3. novembra 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 31, 1.2.2002, str. 1.
   
      (2)  UL L 307, 18.11.2008, str. 9.
   
      (3)  UL L 280, 26.10.2010, str. 59.